alexandrainst/scandi-wiki huggingface dataset:
Elia Viviani

Elia Viviani (født 7. februar 1989 i Verona) er en italiensk syklist som sykler for Cofidis.`

Han tok gull i omnium under Sommer-OL 2016. Under Sommer-OL 2020 i Tokyo som ble arrangert i 2021, tok han bronse i omnium.

Meritter

Landeveissykling 
	
2009
Popolarissima di Treviso
2010
Etappe 7b i Vuelta a Cuba
Popolarissima di Treviso
7. etappe i International Presidency Tour of Turkey 
Marco Pantani Memorial
Binche – Tournai – Binche
2011
GP Costa degli Etruschi
Tour de Mumbai I
1. etappe i Tour de Slovénie
GP Nobili Rubinetterie Coppa Città di Stresa
4. og 5. etappe USA Pro Cycling Challenge
2. etappe i Giro di Padania
4. etappe i Tour of Beijing
2012
6. etappe i Tour de San Luis
GP Costa degli Etruschi
Sammenlagt + 1. og 2. etappe, Giro della Provincia di Reggio Calabria
2. etappe, Settimana Internazionale di Coppi e Bartali
1. etappe, Tour of Beijing
2013
2. etappe, Critérium du Dauphiné
Sammenlagt + 2. og 3. etappe, Tour of Elk Grove
Dutch Food Valley Classic
1. etappe, Tour of Britain
2014
3. etappe, Settimana Internazionale di Coppi e Bartali
5. og 7. etappe, Tour of Turkey
4. etappe, Tour de Slovénie
Coppa Bernocchi
2015
2. etappe, Dubai Tour
2. etappe, Giro d'Italia
1. etappe, Eneco Tour
1., 3. og 8. etappe, Tour of Britain
2. og 4. etappe, Abu Dhabi Tour
2016
2. etappe, Dubai Tour
2. etappe, Tredagers i De Panne
2017
3. etappe, Romandie rundt
2. etappe, Route du Sud
1. og 3. etappe, Østerrike rundt
EuroEyes Cyclassics
 1. og 3. etappe, Tour du Poitou-Charentes
 Bretagne Classic
 2. etappe Tour of Britain
2018
3. etappe, Tour Down Under
 2. og 5 etappe + sammenlagt, Dubai Tour
 2. etappe, Abu Dhabi Tour
1., 2., 13. og 17. etappe, Giro d'Italia
Italiensk mester i landeveisritt
EuroEyes Cyclassics
3., 10. og 21. etappe, Vuelta a España
2019
1. etappe, Tour Down Under
Cadel Evans Great Ocean Road Race
5. etappe, UAE Tour
3. etappe, Tirreno–Adriatico
4. og 5. etappe, Sveits rundt
4. etappe, Tour de France
RideLondon-Surrey Classic
Europamester i landeveisritt
EuroEyes Cyclassics
2021
Cholet-Pays de Loire
1. og 3. etappe, Adriatica Ionica Race
1. og 3. etappe, Tour du Poitou-Charentes
GP de Fourmies
Grand Prix d'Isbergues
2022
1. etappe, Tour de la Provence

Referanser

Eksterne lenker 
 
 

Italienske syklister
Olympiske mestere for Italia
Deltakere for Italia under Sommer-OL 2012
Syklister under Sommer-OL 2012
Medaljevinnere under Sommer-OL 2016
Deltakere for Italia under Sommer-OL 2016
Syklister under Sommer-OL 2016
Deltakere for Italia under Sommer-OL 2020
Syklister under Sommer-OL 2020
Medaljevinnere under Sommer-OL 2020
Personer fra Verona
Fødsler i 1989
Olympiske medaljevinnere i sykling
Etappevinnere i Giro d'Italia
Etappevinnere i Tour de France
Mikkel Ødelien

Mikkel Ødelien (født 5. oktober 1893, død 11. februar 1984) var en norsk vitenskapsmann og forsker i jordfag. 

Han var født i Ål i Hallingdal. Han tok graden cand.agric. i 1918, og redigerte tidsskriftet Årbok for beitebruk fra 1919 til 1930. Han var siden professor ved Norges landbrukshøgskole på Ås fra 1932 til 1962. Han var rektor på NLH fra 1954 til 1956. I 1967 arbeidet han for Norad på Madagaskar.

Han bidro med ny kunnskap innenfor nesten alle felt innenfor forskning på jordsmonn. Han var særlig aktiv i feltene om gjødsling, mikronæringstoffer og tungmetaller.

Mikkel Ødelien ble medlem av Det Norske Videnskaps-Akademi i 1950 og ble utnevnt til ridder av første klasse av St. Olavs Orden i 1959. Han var medlem av flere utenlandske vitenskapsakademier og selskaper og var æresdoktor ved Kungliga Lantbruksakademien ved Uppsala universitet (1962).

Referanser 

Norske forskere
Professorer ved UMB
Rektorer ved Norges miljø- og biovitenskapelige universitet
Personer fra Ål kommune
Jupiter Icy Moon Explorer

Jupiter Icy Moon Explorer (JUICE) er en planlagt romsonde, som skal sendes til planeten Jupiter og dens måner under ledelse av Den europeiske romfartsorganisasjonen. Romsondens målsetning er å utforske Jupiter som en arketype for gasskjemper, og å utforske himmellegemers beboelighet omkring gasskjemper. Romsondens primære objekter for utforskning vil være de tre galileiske månene Europa, Ganymedes og Callisto.

Romsonden er en omformulering av det tidligere Europa Jupiter System Mission – Laplace (EJSM-Laplace). Det er en kandidat til å bli det første L-klasse-oppdraget (L1) i ESAs Cosmic Vision-programmet.

Referanser

Eksterne lenker 
  Future Planetary Exploration JUICE – Jupiter Ganymede Orbiter Revised Proposal
  Michele Dougherty and Olivier Grasset - Jupiter Icy Moon Explorer (2011)
 

Romsonder
Jupiter
Artikler i astronomiprosjektet
Jupiter Ganymede Orbiter

Som en del av det internasjonale Europa Jupiter System Mission (EJSM) var Jupiter Ganymede Orbiter (JGO) en foreslått banesonde av ESA, med planlagt oppskytning i 2020. Planer for oppdraget inkluderte detaljstudier av jupitermånene Ganymedes og Callisto så vel som den jovianske magnetosfæren.

I april 2011 uttalte ESA at det virket usannsynlig at et fellesk amerikansk-europeisk oppdrag ville finne sted i begynnelsen av 2020-årene gitt NASAs budsjett, så ESA vil undersøke muligheten for å fortsette med et europeisk-ledet oppdrag. Det ESA-ledete oppdraget kalles JUICE (JUpiter ICy moon Explorer) og vil være basert på JGO-designet.

Referanser

Eksterne lenker 
 EJSM @ NASA

Romsonder
Jupiter
Artikler i astronomiprosjektet
Jupiter Europa Orbiter

Som en del av Europa Jupiter System Mission (EJSM) var Jupiter Europa Orbiter (JEO) en foreslått banesonde planlagt skutt opp i 2020 med tanke på detaljerte studier av jupitermånene Europa og Io så vel som den jovianske magnetosfæren. Blant andre ting var hovedmålet å se etter mulighetene for underjordiske hav som mange forskere antydet kunne inneholde ekstraterrestrisk liv.

I april 2011 uttalte ESA at det virket usannsynlig at et fellesk amerikansk-europeisk oppdrag ville finne sted i begynnelsen av 2020-årene gitt NASAs budsjett, så ESA vil undersøke muligheten for å fortsette med et europeisk-ledet oppdrag.

Referanser 

Romsonder
Jupiter
Artikler i astronomiprosjektet
Jan Brewer

Janice Kay «Jan» Brewer (født 26. september 1944 i Hollywood, California) er en amerikansk republikansk politiker. Hun var guvernør i delstaten Arizona fra 2009 til 2015.

Brewer var medlem av underhuset i Arizonas lovgivende forsamling 1983 til 1986, medlem av delstatens senat 1987 til 1996, og Arizonas delstatssekretær (Secretary of State, tilsvarende innenriksminister) 2003 til 2009.

Brewer etterfulgte Janet Napolitano, som i 2009 gikk av som guvernør for å tiltre som USAs sikkerhetsminister. Brewer fikk i egenskap som delstatens statssekretær å tiltre guvernørembetet, da Arizona ikke har viseguvernør.

Hun er av engelsk og norsk avstamning med morfar fra Hurdal i Akershus, Emil Theodor Bakken (1875-1938) 
og mormor Kari (Carrie) Nelson (1870-1918) født i Minnesota og med slekt fra Tynset, Hedmark.

Se også 
 Liste over Amerikas forente staters guvernører

Referanser

Eksterne lenker 
 Arizona Governor Jan Brewer official Arizona government site

Guvernører i Arizona
Personer fra USA av norsk opphav
Personer fra USA av engelsk opphav
Personer fra Los Angeles
Cato Bruarøy

Cato Bruarøy (født 1970 i Os i Vestland) er en norsk karateutøver og sensei. Han er europamester i karategrenen wado-karate (2006), verdensmester i karategrenen shito ryu-karate (1999) og norgesmester i karate. 

Bruarøy er hovedinstruktør for karateorganisasjonen WIKF Norge, leder for teknisk komite i Norges Kampsportforbunds karateseksjon og norsk representant og instruktør i selvforsvarssystemet Israeli Military System of Self Defence - Krav Maga. Han har trent karate siden han var 12 år og er gradert 7. dan svart belte. Han trener og underviser også i de kinesiske helseøvelsene taiji, qigong og taijiwuxigong.

Bruarøy er utdannet siviløkonom fra Norges Handelshøyskole. Han er styreleder og største eier i kommunikasjonsbyrået Kime Kommunikasjon AS i Bergen.

Bruarøy har vært engasjert som kommunikasjonsdirektør og informasjonssjef i Fiskeri- og havbruksnæringens landsforening (FHL), arbeidet som vaktsjef og finansjournalist i Dagens Næringslivs nyhetsbyrå TDN Finans og vært aksjefondsanalytiker og webredaktør i Acta-konsernet. Siden 2003 har han arbeidet som informasjonsrådgiver med finans, strategi og krisehåndtering som fagområder.

Referanser 

Norske karateka
Norske siviløkonomer fra NHH
Personer fra Os kommune i Hordaland
Cabra Corral-demningen

Cabra Corral-demningen er en demning med vannkraftverk i elva Río Pasaja langt nordi Argentina (Provincia de Salta). Anlegget sto ferdig utbygget i 1972, etter at utbygging ble igangsatt i 1966. Demningen ligger 85 km rett sør for byen Salta.

Vannkraftprosjektett har i alt 102 MW effekt, fordelt på 3 x 34 MW turbiner. Den knyttes til nettet med en 132 kV kraftledning.

Demningen er 114 meter høy og 510 meter lang. Maksimal fallhøyde er 104 meter. Reservoaret har et areal på 115 – 132 km² (max 13.150 hektar), og demmer opp inntil 2.880 millioner m³ vannmasser. Halve reservoaret ligger over grensen til naboprovinsen Provincia de Santiago del Estero i øst. 

Nedbørsområdet som reguleres er på 32.735 km².

Se også 
 Liste over verdens største vannkraftverk

Eksterne lenker 
 

Demninger i Argentina
Vannkraftverk i Argentina
Demninger fullført i 1972
Kraftverk etablert i 1972
1972 i Argentina
Bobby Brown

Robert Barisford «Bobby» Brown (født 5. februar 1969) er en amerikansk R&B-sanger/låtskriver, sporadisk rapper og danser.

Etter tiden i popgruppen New Edition begynte Brown sin solokarriere i 1987 og hadde en rekke Topp 10 Billboard-hits, som kulminerte i en Grammy Award. Han var en pionér innen New Jack Swing-musikk, en blanding av hiphop og R&B. Hans andre album, Don't Be Cruel, inkluderte populære sanger som «My Prerogative», som senere ble en slager med Britney Spears.

Brown er eksmannen til den avdøde popsangeren Whitney Houston og har hovedrollen i realityserien Being Bobby Brown.

Eksterne lenker 
 
 
 

Sangere fra USA
Låtskrivere fra USA
Popmusikk
Realitydeltakere
TV-personligheter fra USA
Grammy Award-vinnere
Personer fra Atlanta
Estadio Nemesio Díez

Estadio Nemesio Díez, også kjent som «La Bombonera», er et fotballstadion i Toluca i Mexico. Det ble åpna 18. august 1954 og har en tilskuerkapasitet på 27 000. Det brukes som hjemmebane av Deportivo Toluca.

Stadionet ble brukt under VM i fotball både i 1970 og i 1986. Det ble spilt tre kamper der under hvert av mesterskapa.

Eksterne lenker 
 

Nemesio Diez
Arenaer i Fotball-VM 1970
Arenaer i Fotball-VM 1986
Toluca
Christer Ottesen

Christer Ottesen (født 18. september 1973 i Porsgrunn) er en norsk musiker og komponist fra Bergen. Ottesen har vært aktiv i musikkmiljøet i Bergen, siden han som tenåring deltok på Kronstadfestivalen i 1988 med bandet Damage. Siden den gang har han spilt bass med Paraplegic, Popium, Cane, Savoy, Skitzophones, Faith Circus, Audrey Horne og gitar og synth i Flare. Ottesen spiller nå bass og synger i Magick Touch. Han har også jobbet med inneklima.

Sammen med Truls Kvernhusvik og plateselskapet Rec 90 stod han bak albumet Flaming Youth – A Norwegian Tribute to KISS.

I 2011 ga Ottesen ut soloalbumet Life on Mariner 4 under navnet Spiders from Danmarksplass, som ble lansert sammen med en fotobok. Platen er produsert av Even «Magnet» Johansen, med Frode Unneland på trommer.

Diskografi

Spiders From Danmarksplass 
 Life on Mariner 4 (2011)

Flare 
 In Search of Fame (2005)
 Lost from Love (2007)
 Ravishing a Universe for Love (2010)

Popium 
 Popium (2001)
 Permanently High (2002)
 Camp (2004)
 The Miniature Mile (2006)

Paraplegic 
 Strawberry Letter 23 (1995)
 Wulfila (1998)

Cane 
 Unable (1997)

Skitzophones 
 Best Off (2012)

Magick Touch 
 Electrick Sorcery (2015)
Blades, Chains, Whips & Fire (2018)
Heads Have Got To Rock’n’Roll (2020)

Eksterne lenker 
 Life on Mariner 4 – offisiell side
 Hyller helten med dukkebilde-bok NRK
 Bildebok til låns Bergen Bibliotek
 Popium
 Cane
 Flare
 Flaming Youth
 Faith Circus
 Magick Touch

Norske musikere
Norske komponister
Personer fra Bergen kommune
Fødsler i 1973
Hyderabad (Deccan) Company

Hyderabad (Deccan) Company var et britisk selskap som drev gruvedrift i fyrstestaten Hyderabad i Deccan.

Selskapet fikk i 1886 konsesjon på gruvedrift i Hyderabad og startet å ta ut kull fra feltene ved Singareni. Virksomheten her ble i 1920 overtatt av Singareni Collieries Company. Hyderabad (Deccan) Company hadde også rett til å drive ut mineralressurser i staten. Det gjorde forsøk på å etablere gruvedrift etter diamanter ved Peritala, men fant dette ikke drivverdig.

Selskapet var på slutten av 1880-tallet gjenstand for en børsskandale i Storbritannia.

Referanser

Hyderabad (fyrstestat)
Britiske industriselskaper
Indiske industriselskaper
Kullselskaper

de:Hyderabad (Deccan) Company
Jon Davison (sanger)

Jon «Juano» Davison (født 16. januar 1971 i Laguna Beach i California) er en amerikansk sanger, multiinstrumentalist og låtskriver, mest kjent som vokalist i progressiv rock-bandet Yes. Han er også vokalist i progrock/symfonisk rock-bandet Glass Hammer, og har tidligere vært bassist i bandet Sky Cries Mary og vokalist i Yes-coverbandet Roundabout. Davison ble i februar 2012 vokalist i Yes, etter at Benoît David måtte slutte i bandet på grunn av sykdom. Hans første studioalbum med Yes, Heaven & Earth, ble utgitt i juli 2014.

Diskografi

Med Sky Cries Mary 
 1994 This Timeless Turning  
 1997 Moonbathing on Sleeping Leaves  
 1999 Seeds (EP)
 2005 Here & Now - Live 2005 (konsertalbum)
 2007 Small Town (2007)
 2011 Taking the Stage: 1997-2005 (konsertalbum)

Med Glass Hammer 
 2010 If
 2011 Cor Cordium
 2012 Perilous
 2013 The Inconsolable Secret (nyinnspilling) 
 2014 Ode to Echo

Med Yes 
 2014 Heaven & Earth

Referanser

Eksterne lenker 
 
 
 Glass Hammers offisielle nettsted
 Yes' offisielle nettsted

Fødsler i 1971
Yes-medlemmer
Sangere fra USA
Bassister fra USA
Gitarister fra USA
Keyboardister fra USA
Låtskrivere fra USA
Multiinstrumentalister
Personer fra Laguna Beach
Det internasjonale roforbundet

Fédération Internationale des Sociétes d'Aviron eller FISA er Det internasjonale roforbundet som er det styrende organet for internasjonal roing. Dets nåværende president er Denis Oswald. Verdenscupen i roing og VM i roing, og andre slike konkurranser oversees av forbundet.

Historie 
Forbundet ble stiftet av rorepresentanter fra Frankrike, Sveits, Belgia, Adriaterne og Italia den 25. juni 1892 i Torino som et svar på rosportens økende popularitet, og behovet for uniformering om regler i saker som løpslengder, båtkomponering og vektklasser. Også på denne tiden var veddemål på roing veldig populært, og roerne eller trenerne selv tok ofte veddemål. Amatørstatus var ukjent i idretten, en slik tilstand som kan føre til korrupsjon, så som terningkastede løp.
Den første regattaen ble organisert av det nystiftede (FISA) var EM i roing og ble arrangert i 1893 i Orta, Italia. Den hadde kun 10 påmeldte i tre øvelser og ingen profesjonelle deltagere. I 1925. ble det 27. romesterskapet arrangert i Praha med 24 påmeldte i 10 øvelser. 
FISA etablerte sitt hovedkvarter i Lausanne i Sveits i 1922.
FISA var den første internasjonale idrettsforbundet som ble med i de olympiske leker. Roing har stått på OL-programmet siden OL 1896 i Athen. (Roøvelsene i dette mesterskapet ble avlyst grunnet for sterke vinder). Hvert land som deltar i roing har et forbund og et styrende organ som tilhører FISA-kongressen. Disse forbundene (av disse er det for øyeblikket 118) som har kontroll over hva FISA gjør.

Øvelser 
FISA organiserer et stort antall av internasjonale robegivenheter i løpet av året.

Olympiske leker 

FISA har sponset programmet for roøvelser i de olympiske leker siden begynnelsen i 1896. FISA er også ansvarlig for å drive kvalifiseringsprogrammet som velger utøvere som skal delta i OL.

Verdenscupen i roing 

Startet i 1997, består verdenscupen av tre regattaer holdt tidlig på sommeren.

VM i roing 

En ukelang regatta som blir avholdt hvert år. I olympiske år, deltar kun ikke-olympiske båtklasser.

Se også 
Thomas Keller-medaljen, utdeles årlig for fremragende prestasjoner i roing.

Eksterne lenker 
 

Roing
Internasjonale idrettsforbund
Burt Young

Gerald Tommaso DeLouise (født 30. april 1940) bedre kjent som Burt Young, er en amerikansk skuespiller, maler og forfatter. Han er best kjent for sin Academy Award-nominerte rolle som Sylvester Stallones svoger og venn Paulie i Rocky-filmene.

Privatliv 
Young ble født i Queens i New York City, sønn til Josephine og  Michael. Han studerte hos Lee Strasberg ved Actor's Studio. Young er enkemann og har en datter, Anne Morea.

Karriere 
Young har ofte hatt italiensk-amerikanske roller, slik som han best kjente Paulie fra Rocky (1976). I Chinatown og Once Upon a Time in America har han roller som ligner. Young har også bidratt til en rekke TV-program, blant annet Baretta, Law & Order, Walker, Texas Ranger, M*A*S*H, Miami Vice og The Sopranos.

Filmografi

Film

Fjernsyn

Referanser

Eksterne lenker 
 
 

Skuespillere fra USA
Forfattere fra USA
Hollywood Walk of Fame
Personer fra New York City
Fødsler i 1940
Konrad Mehus

Konrad Mehus (født 3. november 1941 i Oslo) er en norsk sølvsmed og kunsthåndverker. 

Han er utdannet med håndverkerbrev som gullsmed (1967), fra Statens lærerhøgskole i forming (1967) og fra Statens kunstakademis billedhuggerlinje (1972). Han hadde sin debututstilling i Brukskunstforeningen, Trondheim i 1967, og stilte ut i Kunstindustrimuseet, Oslo i 1974. Siden har han stilt ut i alle tre kunstindustrimuseene i Norge, i Kunstnerforbundet og under Festspillene i Nord-Norge. Han har deltatt i kollektivutstillinger i Japan, USA, Storbritannia og Norden. Han har hatt eget verksted siden 1967, først i Trondheim og fra 1970 i Asker. Han har også arbeidet som museumsbestyrer ved Asker Museum 1970-83. Han har hatt flere verv i kunstnerorganisasjonene, blant annet som formann for Norske Kunsthåndverkeres Formidlingssentral 1976-78 og som styreleder i BONO 1995-96. 

Mehus' arbeider inneholder ofte paradokser i form, materialbruk eller «ny sammenstilling av velkjente former. Ett eksempel på dette er 'Gaffelglasset' som under kunstneraksjonen 1974 ble selve symbolet på en gryende ny bevissthet om kunsthåndverkets selvstendige stilling»: på et drikkeglass er stetten erstattet med en forgylt sølvgaffel. Brosjen «Norsk folkemedisin: Valium» er en pilleeske i forsølvet messing.

Mehus mottok Jacobprisen i 1994 og Kunsthåndverkernes Ærespris 2004. Han er innkjøpt av kunstindustrimuseene, Norsk kulturråd, Riksgalleriet og kunstmuseene i Tromsø og Kristiansand. Den første boken om ham ble utgitt i Tyskland i 2012.

Referanser

Eksterne lenker 
 

Norske kunsthåndverkere
Norske billedhuggere
Norske gullsmeder
Personer fra Oslo
Karl M. Buchholdt

Karl Meinert Buchholdt (født 1. januar 1979 i Levanger) er en norsk politiker (V) og lektor.

Han er leder i Levanger Venstre fra 2003, medlem av Levanger kommunestyre fra 2005 og medlem av formannskapet fra 2011. Han var leder i kontrollutvalget i Levanger kommune 2007 – 2011, leder i kontrollutvalget i Innherred samkommune 2008 – 2010, fylkessekretær i Nord-Trøndelag Venstre 2005 – 2011 og leder i Nord-Trøndelag Venstre 2012 – 2014.

Han arbeider i skoleverket. Han er utdannet lektor fra NTNU med norsk og historie i fagkretsen.

Han er sønn av Knut og Sissel Buchholdt (født Brenne).

Referanser 

Venstre-politikere i Nord-Trøndelag
Lokalpolitikere i Levanger
Alumni fra NTNU
Personer fra Levanger kommune
Mattatias

Mattatias eller Mattatja ben Johanan (hebraisk: מתתיהו בן יוחנן הכהן‎‎, Matityahu ben Yoḥanan HaKohen) (død 165 f.Kr.) var en jødisk prest, kohen, som spilte en hovedrolle i det jødiske opprøret mot syriske Selevkideriket, i henhold til Makkabeerbøkene, en del av Det gamle testamentes apokryfiske skrifter. Mattatias er gitt en sentral rolle i fortellingen om hanukka og er navngitt i takkesigelsene i Al Hanissim som jøder sier som bordbønn og under Amida i løpet av denne festivalens åtte dager.

Historie 
 
Mattatias eller Mattatja, alt etter hvordan navnet gjengis, er far til Judas Makkabeus og andre makkabenske ledere. Han var selv fra preste- og bondefamilie i landsbyen Modin, omtrent halvveis mellom Jerusalem og Tel Aviv. Som alle andre prester tjenestegjorde han ved tempelet i Jerusalem. Han var en sønn av Yohannan, barnebarn av Simeon hasmoneeren, sønnesønns sønn av Asmon eller Hasmonaeos fra Levis stamme og i slekten til Joarib ved å være 5. barnebarn av Idaia, sønn av Joarib, og barnebarn av Jakin, som selv er en etterkommer av Pinehas, tredje yppersteprest i Israel, i henhold til Mattatias' egen redegjørelse slik den er nedtegnet i Første Makkabeerbok.

Etter at Selevkiderikets forfølgelser begynte, dro Mattatias tilbake til Modin. I 167 f.Kr. da han som prest ble krevd fra en av Selevkiderikets myndighetspersoner under Antiokos IV Epifanes om å ofre til de greske guder, nektet han ikke bare å gjøre det, men drepte med egne hender den jøden som hadde gått fram å gjøre det. Deretter angrep han myndighetsperson som hadde krevd denne ofringen.

Da det ble kunngjort om hans arrestasjon, søkte Mattatias tilflukt i Judeas villmark, og med seg hadde han sine fem sønner. Han ba alle jøder om han følge ham. Mange svarte til sist på oppfordringen.

Kontekst

Dette var innledningen på makkabeernes opprør og krig mot Selevkideriket som til sist endte med selvstendighet for det jødiske folket, noe som de ikke hadde vært på 400 år. Makkabeernes krig har også dannet grunnlaget for feiringen hanukka, som blir markert av jøder den 25. kislév (i den jødiske kalenderen, noe som tilsvarer til midten av november til sent i desember i gregoriansk kalender).

I litteraturen og liturgien 
Fortellingen om makkabeerne er nedtegnet i de gammeltestamentlige apokryfer, Første og Andre Makkabeerbok, og hos den jødiske historikeren Josefus (med en del endringer i henhold til Makkabeerbøkene), og i Talmuds referanser (Sabbat 21b, Sabbat 23a; relatert til stearinlysene).

Bønnen Al Hanisim som er lagt til Amida og til bordbønnen etter måltidene ved hanukka, viser til fortellingen om Mattathias og makkabeerne.

To personer er navngitt som «Mattathias», en av dem er åpenbart fra samme tid som denne Mattathias, og opptrer i Det nye testamentes Lukasevangeliets redegjørelse om Jesu slektsregister. Imidlertid er sønnen til den Mattathias nevnt hos Lukas kalt for Josef, og den historiske Mattathias hadde ingen kjent sønn med dette navnet.

Referanser

Litteratur 
 Weir, William (2008): 50 Battles That Changed the World: The Conflicts That Most Influenced the Course of History. Savage, Md: Barnes and Noble Books. ISBN 0-7607-6609-6.

Hasmonerne
Makkabeerne
Gemara

Gemara er en del av den jødiske skriftsamlingen Talmud. Gemara er betegnelsen på talmudrabbinernes utdypende kommentarer til de juridiske avgjørelsene og synspunktene som fremsettes i Misjná.

Jødiske tekster
Matamba

Matamba var et kongedømme i Afrika som befant seg i det som nå er regionen Baixa de Cassange i Malanjeprovinsen i Angola. Det var et mektig rike som lenge stod imot portugisiske koloniseringsforsøk og ble først integrert i Angola på slutten av 1800-tallet.

Referanser 

Tidligere land i Afrika
Angolas historie